Deg wakkud-nni yal wa d acu yettaru. Iban yeɛğeb-asen usentel nestufa-d i tira i yiḥulfan-nneɣ. Waleɣ amdakel-iw Masi, din din yeččur asebtar, ula d aselmad yegga-as tamawt ahat yekmez-as anda i t-yečča wurrif. Yal anelmad d acu yessfilet : wa d aselmad, wa d ansuffer, d asleɣmay, d amuklisan, d amzerfu. Ula d amsexsay yella win t-ifernen. Mi fukken tira-nsen yessuter uselmad ad d-iɣer massi asenfali-ines, s tebɣest yessrewlen leḥya-s yeffeɣ-d ɣer tfelwit, inelmaden bbehban! Netta yebda taɣuri i wumi isummer azwel : « Assirem-iw. » : « Segmi d-kecmeɣ ɣer uɣerbaz i d-ilul yid-i yiwen uḥulfu d ussirem. Segmi țțfeɣ imru i tikelt tamezwarut i sirmeɣ ad d-ffɣeɣ d amejjay ameqqran. Nekwa-inu ,ad tiɛziz merra ɣer yimuḍan d yimawlan-nsen.